《正月初四后十余日病嗽不能出杂书十首》
元代·方回

有马可代步，无马徒步行。
有酒醉亦佳，无酒神思清。
客楼卧病中，日夜唯雨声。
此病尚可起，当可雨复晴。
气尽死期至，岂容强求生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。